stanford-oval/wikipedia huggingface dataset:
ศิรินทรา นิยากร
ผลงานรวมฮิต > อัลบั้ม > รักสุดสุด (ศิรินทรา คาราโอเกะ) (2534) (ท็อปไลน์)

รู้ว่าเขาหลอก
จะขอก็รีบขอ
ก็เพราะรัก
รักแล้วอย่าลืม
ตอไม้ที่ตายแล้ว
น้ำกรดแช่เย็น
วิมานระทม
หยาดน้ำฝนหยดน้ำตา
ฝันถึงบ้านนอก
ทาแป้งรอ
น้องว่างทุกวัน
เจอแต่คนชอบหลอก
อยากฟังซ้ำ
รักชั่วคราว
บทนางรอง
เหนือคำสาบาน
ผลงานรวมฮิต > อัลบั้ม > ซูเปอร์ลูกทุ่งท็อปฮิต 1 (2534) (ท็อปไลน์)

จะขอก็รีบขอ
ก็เพราะรัก
รู้ว่าเขาหลอก
อยากฟังซ้ำ
วิมานระทม
รักแล้วอย่าลืม
หยาดน้ำฝนหยดน้ำตา
ตอไม้ที่ตายแล้ว
น้ำกรดแช่เย็น
หลงมนต์คนเอฟเอ็ม
ฝันถึงบ้านนอก
เข้ากันบ่ได้
เจอแต่คนชอบหลอก
น้องว่างทุกวัน
ทาแป้งรอ
รักครั้งแรก
เหนือคำสาบาน
รักชั่วคราว
ผลงานรวมฮิต > อัลบั้ม > ซูเปอร์ลูกทุ่งท็อปฮิต 2 (2537) (ท็อปไลน์)

ผู้หญิงหลังไมค์
ลักยิ้ม
เจ้าของที่แรง
รักที่เลือกไม่ได้
เจ้าสาวนอกบัญชี
ผู้ชายไม่มีเบรค
พิษร้ายพิษรัก
ผู้ชายมีคม
สิบไหกับสองแหมะ
โธ่ผู้ชาย
สัญญาด้วยปาก
คืนนี้ที่บางกอก
สวรรค์ในกระท่อม
บทนางรอง
สาวร้อยเอ็ด
ร้องไห้ให้พระดู
ผลงานรวมฮิต > อัลบั้ม > เด็ดยอดลูกทุ่งไทย 20 เพลงยอดฮิต (2538) (ท็อปไลน์)

รู้ว่าเขาหลอก
ผู้หญิงหลังไมค์
จะขอก็รีบขอ
ฝากใจใส่กระเป๋า
อยากฟังซ้ำ
ลักยิ้ม
ก็เพราะรัก
รักที่เลือกไม่ได้
ฝากฝาบอกรัก
รักแล้วอย่าลืม
เจ้าสาวนอกบัญชี
ฝันถึงบ้านนอก
เจ้าของที่แรง
ตอไม้ที่ตายแล้ว
ผู้ชายมีคม
น้ำกรดแช่เย็น
สัญญาด้วยปาก
ทาแป้งรอ
สุดท้ายหรือยัง
เจอแต่คนชอบหลอก
ผลงานรวมฮิต > อัลบั้ม > ลูกทุ่งบันเทิง ยุคคืนกำไร 1 (2539) (ท็อปไลน์)

รู้ว่าเขาหลอก
ผู้หญิงหลังไมค์
อยากฟังซ้ำ
น้ำกรดแช่เย็น
เจ้าสาวนอกบัญชี
น้องว่างทุกวัน
ทาแป้งรอ
จะขอก็รีบขอ
รักครั้งแรก
ก็เพราะรัก
ฝันถึงบ้านนอก
สัญญาด้วยปาก
เจอแต่คนชอบหลอก
หลงมนต์คนเอฟเอ็ม
ผลงานรวมฮิต > อัลบั้ม > ลูกทุ่งบันเทิง ยุคคืนกำไร 2 (2539) (ท็อปไลน์)

ฝากฝาบอกรัก
สาวร้อยเอ็ด
พบกันยากจากกันง่าย
รักแล้วอย่าลืม
หยาดน้ำฝนหยดน้ำตา
ตอไม้ที่ตายแล้ว
เหนือคำสาบาน
รักที่เลือกไม่ได้
บทนางรอง
โธ่ผู้ชาย
นัดแล้วบ่มา
ผู้ชายไม่มีเบรค
เข้ากันบ่ได้
สวรรค์ในกระท่อม
วิมานระทม
ร้องไห้ให้พระดู
ผู้ชายมีคม
พิษร้ายพิษรัก
สัญญาด้วยปาก
สุดท้ายหรือยัง
ผลงานรวมฮิต > อัลบั้ม > ลูกทุ่งพันล้าน 1 (2540) (ท็อปไลน์)

รู้ว่าเขาหลอก
จะขอก็รีบขอ
อยากฟังซ้ำ
ก็เพราะรัก
น้องว่างทุกวัน
ทาแป้งรอ
เจอแต่คนชอบหลอก
ฝันถึงบ้านนอก
น้ำกรดแช่เย็น
หลงมนต์คนเอฟเอ็ม
ผู้หญิงหลังไมค์
ฝากใจใส่กระเป๋า
คืนนี้ที่บางกอก
ลักยิ้ม
พบกันยากจากกันง่าย
เจ้าสาวนอกบัญชี
หัวใจแตงโม
เจ้าของที่แรง
สิบไหกับสองแหมะ
ผลงานรวมฮิต > อัลบั้ม > ลูกทุ่งพันล้าน 2 (2540) (ท็อปไลน์)

ฝากฝาบอกรัก
สาวร้อยเอ็ด
พบกันยากจากกันง่าย
รักแล้วอย่าลืม
หยาดน้ำฝนหยดน้ำตา
ตอไม้ที่ตายแล้ว
เหนือคำสาบาน
รักที่เลือกไม่ได้
บทนางรอง
โธ่ผู้ชาย
นัดแล้วบ่มา
ผู้ชายไม่มีเบรค
เข้ากันบ่ได้
สวรรค์ในกระท่อม
วิมานระทม
ร้องไห้ให้พระดู
ผู้ชายมีคม
พิษร้ายพิษรัก
สัญญาด้วยปาก
สุดท้ายหรือยัง
ผลงานรวมฮิต > อัลบั้ม > จากใจ (2543) (ท็อปไลน์)

รู้ว่าเขาหลอก
ฝากฝาบอกรัก
จะขอก็รีบขอ
ผู้หญิงหลังไมค์
อยากฟังซ้ำ
ฝากใจใส่กระเป๋า
ก็เพราะรัก
สาวร้อยเอ็ด
รักที่เลือกไม่ได้
น้องว่างทุกวัน
คืนนี้ที่บางกอก
รักแล้วอย่าลืม
เจ้าสาวนอกบัญชี
หยาดน้ำฝนหยดน้ำตา
พบกันยากจากกันง่าย
รักครั้งแรก
เจอแต่คนชอบหลอก
ทาแป้งรอ
ผลงานเพลงที่ติดค้าง

ขอให้ลื้อเฮงๆ (ออนแอร์ทางทีวี ไม่มีวางจำหน่าย)
จิ๊กกี๋ (ออนแอร์ทางทีวี ไม่มีวางจำหน่าย)
วันมงคล (ออนแอร์ทางทีวี ไม่มีวางจำหน่าย)
เสียงสะอื้นจากสาวเหนือ (ร้องในห้องอัดตอนอยู่ท็อปไลน์ แบบเดี่ยวไม่ได้เผยแพร่ แต่ปล่อยทำเป็นเพลงคู่แทน)
กุหลาบเวียงพิงค์ (ร้องในห้องอัดตอนอยู่ท็อปไลน์ แบบเดี่ยวไม่ได้เผยแพร่ แต่ปล่อยทำเป็นเพลงคู่แทน)
แม่พิมพ์ของชาติ (ร้องในห้องอัดตอนอยู่ท็อปไลน์ แบบเดี่ยวไม่ได้เผยแพร่ แต่ปล่อยทำเป็นเพลงคู่แทน)
บุษบาเสี่ยงเทียน (ร้องในห้องอัดตอนอยู่ท็อปไลน์ แบบเดี่ยวไม่ได้เผยแพร่ แต่ปล่อยทำเป็นเพลงคู่แทน)
กรรมการตัดสิน

พ.ศ. 2559 - 2563 ไมค์หมดหนี้ ช่อง เวิร์คพอยท์
พ.ศ. 2560 รายการ เปิดม่านลูกทุ่งมหานคร (HAVE A GOOD DRAM, Radio FM95 ลูกทุ่งมหานคร/ช่อง 9) ทุกวันเสาร์ เวลา 15.00-16.30 น. เริ่มวันเสาร์ที่ 22 เมษายน-5 สิงหาคม 2560 ร่วมกับ ประยงค์ ชื่นเย็น, เสรี รุ่งสว่าง, ยิ่งยง ยอดบัวงาม
พ.ศ. 2563 - 2564 ไมค์หมดหนี้ นักร้องนำโชค ช่อง เวิร์คพอยท์
พ.ศ. 2564 - ปัจจุบัน เพชรตัดเพชร ซีซั่น 2 ศึก 3 เวที (ปฏิบัติหน้าที่แทน สุนารี ราชสีมา ในตอนที่ 23-26) ช่อง เวิร์คพอยท์
พ.ศ. 2564 - 2567 โจ๊กตัดโจ๊ก (ปฏิบัติหน้าที่แทน สุนารี ราชสีมา ในตอนที่ 13,15-17) ช่อง เวิร์คพอยท์
พ.ศ. 2564 - 2567 ไมค์หมดหนี้ เสี่ยงโชค ช่อง เวิร์คพอยท์
พ.ศ. 2566 เพชรตัดเพชร แท็กทีม 2 ศึกโคตรเพชร ช่อง เวิร์คพอยท์
พ.ศ. 2566 ไมค์ทองคำ สามวัย ช่อง เวิร์คพอยท์
พ.ศ. 2566 เพชรตัดเพชร สามสี ช่อง เวิร์คพอยท์
พ.ศ. 2567 เพชรตัดเพชร สามสี (ซีซั่น 2) ช่อง เวิร์คพอยท์
พ.ศ. 2567 ไมค์ทองคำ สามวัย ครั้งที่ 2 ช่อง เวิร์คพอยท์
พ.ศ. 2567 - ปัจจุบัน ไมค์หมดหนี้ มหาโชค ช่อง เวิร์คพอยท์
พ.ศ. 2567 ไมค์ทองคำ สามวัย ครั้งที่ 3 ช่อง เวิร์คพอยท์
ผลงานการแสดง > ละครโทรทัศน์

ปี พ.ศ. 2532 ตะกายดาว : ดาวบ้านนา (ช่อง 9) รับบทเป็น ศิรินทรา นิยากร
ปี พ.ศ. 2537 ขอบรั้วริมวัง (ช่อง 9) รับบทเป็น
ปี พ.ศ. 2537 ถนนสายสุดท้าย (ช่อง 7) รับบทเป็น ถวิล
ปี พ.ศ. 2538 เมื่อหมอกสลาย (ช่อง 7) รับบทเป็น แขไข
ปี พ.ศ. 2545 แผลเก่า (ช่อง 3) รับบทเป็น ละไม
ปี พ.ศ. 2555 นางแบบโคกกระโดน (ช่อง 7) รับบทเป็น ชื่น
ปี พ.ศ. 2555 ราชินีลูกทุ่ง (ช่อง 8) รับบทเป็น แก้วตา
ปี พ.ศ. 2557 ธิดาแดนซ์ (ช่อง 3) รับบทเป็น ลดา
ปี พ.ศ. 2557 หางเครื่อง (ช่อง 7) รับบทเป็น ช้อย
ปี พ.ศ. 2558 เพลงรักเพลงลำ (ช่อง 7) รับบทเป็น บัวสาย
ปี พ.ศ. 2559 ฉันทนาสามช่า (ช่อง 7) รับบทเป็น จันทร์
ปี พ.ศ. 2559 สาวน้อยคาเฟ่ (พีพีทีวี) รับบทเป็น สีฟ้า
ปี พ.ศ. 2560 มือปืนพ่อลูกติด (ช่อง 7) รับบทเป็น แม่จอน
ปี พ.ศ. 2561 ดาวจรัสฟ้า (ช่องวัน) รับบทเป็น จันทร์ เกียรติวงศ์ศา
ปี พ.ศ. 2562 กรงกรรม (ช่อง 3) รับบทเป็น เรไร
ปี พ.ศ. 2562 เทพธิดาขนนก (ช่อง 8) รับบทเป็น เพ็ญจันทร์
ปี พ.ศ. 2562 เสียงเอื้อนสะเทือนดาว (ช่องวัน) รับบทเป็น รุ้ง ทวีวงษ์ (แม่ของดวงดาว) (รับเชิญ)
ปี พ.ศ. 2564 เทพธิดาปลาร้า (ช่อง 3) รับบทเป็น นกขาบ
ปี พ.ศ. 2565 ลายกินรี (ช่อง 3) รับบทเป็น นางจวง
ผลงานการแสดง > ละครชุด

ปี พ.ศ. 25 (/ช่อง) รับบท
ผลงานการแสดง > ซิทคอม

ปี พ.ศ. 25 (/ช่อง) รับบท
ผลงานการแสดง > โฆษณา

หม้ออลูมิเนียมหูตราสามห่วงทอง (2531)
แม็ก 77
ผลงานการแสดง > ภาพยนตร์

อยู่กับยาย (2531)
อ้อนรักแฟนเพลง (2533)
มนต์เพลงลูกทุ่งเอฟเอ็ม (2545)
ออนซอนเด รับบทเป็น แม่ตุ่น (2562)
ผลงานพิธีกร

โทรทัศน์
พ.ศ. 2536 : ศึกจ้าวมวยไทย ทุกวันเสาร์ เวลา 12.15 - 14.00 น. ทางช่อง 3HD (33) เริ่มวันเสาร์ที่ 8 พฤษภาคม พ.ศ. 2536-ปัจจุบัน ร่วมกับ องอาจ ใจทัศน์กุล, ดำรงค์ ต่ายทอง, เชื้อชาย นิลกาญจน์, ประสิทธิ์ ดิษฐ์อำไพ, เริง เมืองราช
ออนไลน์
พ.ศ. 25 : ทางช่อง YouTube:
แหล่งข้อมูลอื่น

ศิรินทรา นิยากร ที่อินสตาแกรม
ยง ภู่วรวรรณ

| ยง ภู่วรวรรณ |
| --- | --- |
ยง ในปี พ.ศ. 2550
เกิด: 5 พฤศจิกายน พ.ศ. 2493 (74 ปี) จังหวัดพระนคร ประเทศไทย
สัญชาติ: ไทย
ศิษย์เก่า: คณะแพทยศาสตร์ จุฬาลงกรณ์มหาวิทยาลัย
มีชื่อเสียงจาก: ที่ปรึกษาสถานการณ์การระบาดทั่วของโควิด-19 ในประเทศไทย
รางวัล: รางวัลมหาวิทยาลัยมหิดล–บี. บราวน์ (2546)  นักวิจัยดีเด่นแห่งชาติ (2540)
อาชีพทางวิทยาศาสตร์
สาขา: วิทยาตับในกุมารเวชศาสตร์ วิทยาไวรัส
สถาบันที่ทำงาน: คณะแพทยศาสตร์ จุฬาลงกรณ์มหาวิทยาลัย
 
ศาสตราจารย์ นายแพทย์ ยง ภู่วรวรรณ เป็นแพทย์ชาวไทย นักวิจัยดีเด่นแห่งชาติ และหัวหน้าศูนย์เชี่ยวชาญเฉพาะทางด้านไวรัสวิทยาคลินิก ภาควิชากุมารเวชศาสตร์ คณะแพทยศาสตร์ จุฬาลงกรณ์มหาวิทยาลัย
เขาได้รับการยอมรับในสาขาวิทยาตับเด็ก, ไวรัสตับอักเสบ และได้รับการเชื่อถือเป็นผู้เชี่ยวชาญด้านไข้หวัดนก H5N1 ในประเทศไทย ต่อมาเป็นผู้ให้คำปรึกษาในสถานการณ์โรคระบาดโควิด 19 ให้กับรัฐบาลพลเอก ประยุทธ์ จันทร์โอชา จนได้รับฉายาว่า "มือปราบโควิด" ในระหว่างการฉีดวัคซีนโควิด-19 ในประเทศไทย ซึ่งถูกวิจารณ์อย่างหนักจากบทบาทในการสนับสนุนวัคซีนของซิโนแว็กซึ่งถูกกล่าวหาว่าเป็นไปโดยไม่มีหลักฐานทางวิชาการมารองรับ และยังมีการแจ้งความต่อผู้วิจารณ์ และต่อมาศาลได้ตัดสินผู้วิจารณ์ ได้นำข้อมูลเท็จเข้าระบบคอมพิวเตอร์ มีโทษทั้งจำคุก 2 ปี และปรับ 2 แสนบาทและชดใช้ความเสียหาย 300,000 บาท
ในเรื่องข้อกล่าวหาดังกล่าวไม่เป็นความจริง โดยเขามีผลงานวิชาทางวิชาการ ได้ลงพิมพ์ในวารสารนานาชาติจำนวนมาก ผลงานเป็นที่ยอมรับขององค์การอนามัยโลก ออกเป็นคำแนะนำการใช้วัคซีนโควิด และผลงานวิจัยวัคซีนดังกล่าวได้รับรางวัลจากสำนักงานคณะกรรมการวิจัยแห่งชาติ ในระดับดีมาก
ประวัติ

ยงเกิดวันที่ 5 พฤศจิกายน พ.ศ. 2493 ที่กรุงเทพมหานคร เป็นแฝดผู้น้องของยืน ภู่วรวรรณ ตามข้อมูลจริงไม่เคยมีบุตรสาว หลังจากนั้นได้ย้ายไปอยู่ภูมิลำเนาเดิมของแม่ ที่ตำบลโพรงมะเดื่อ อำเภอเมือง จังหวัดนครปฐม จบการศึกษามัธยมจากพระปฐมวิทยาลัย และ มัธยมศึกษาตอนปลายที่โรงเรียนเตรียมอุดมศึกษา หลังจากนั้น เข้าศึกษาคณะแพทยศาสตร์ จุฬาลงกรณ์มหาวิทยาลัย เข้ารับการฝึกอบรมแพทย์เฉพาะทางสาขากุมารเวชศาสตร์ (2518-2521) จากนั้นบรรจุเข้ารับราชการเป็นอาจารย์ภาควิชากุมารเวชศาสตร์ และได้ไปฝึกอบรมเป็น research fellow ที่ King’s College Hospital Medical School กรุงลอนดอน สหราชอาณาจักร
เขาเป็นแพทย์ผู้เชี่ยวชาญสาขากุมารเวชศาสตร์ โรคระบาดทางเดินอาหาร คลินิกศูนย์กุมารเวชเฉพาะทาง โรงพยาบาลบางปะกอก 9 อินเตอร์เนชั่นแนล เขาเข้ารับราชการเป็นอาจารย์ภาควิชากุมารเวชศาสตร์ คณะแพทยศาสตร์ จุฬาลงกรณ์มหาวิทยาลัย ตั้งแต่ปี พ.ศ. 2522 จนดำรงตำแหน่งศาสตราจารย์ระดับ 11 ในสาขาวิชากุมารเวชศาสตร์ หัวหน้าศูนย์เชี่ยวชาญเฉพาะทางด้านไวรัสวิทยาคลินิก และหัวหน้าโครงการวิจัยโรคอุบัติใหม่และอุบัติซ้ำของศูนย์เชี่ยวชาญเฉพาะทางด้านไวรัสวิทยาคลินิก คณะแพทยศาสตร์ จุฬาลงกรณ์มหาวิทยาลัย เป็นนักวิจัยระดับโลกที่มีการอ้างอิงสูงสุดในกลุ่มนักวิทยาศาสตร์ชั้นนำระดับโลก “World’s Top 2% Scientists” โดยมีการอ้างอิงมากกว่า 26000 ครั้ง และ H index 75
บทบาททางการแพทย์และสาธารณสุข

เมื่อครั้งที่มีการระบาดทั่วของโควิด-19 ในประเทศไทย ยงเป็นที่ปรึกษาสถานการณ์โรคระบาดโควิด 19 ให้กับรัฐบาลพลเอก ประยุทธ์ จันทร์โอชา ใน พ.ศ. 2564 ขณะการฉีดวัคซีนโรคโควิด-19 ในประเทศไทย เขาถูกวิจารณ์อย่างหนักจากบทบาททางด้านนโยบาย โดยเฉพาะการสนับสนุนวัคซีนของซิโนแว็กถึงแม้มีข้อมูลการตีพิมพ์ในวารสารนานาชาติมากมาย และสนับสนุนการตัดสินใจรอการสั่งซื้อวัคซีนไปจนถึงปี 2565 โดยอ้างว่าควรรอให้ตลาดเป็นของผู้ซื้อเพื่อให้ซื้อวัคซีนได้ในราคาถูก ออกมาแสดงความคิดเห็นสนับสนุนวัคซีนซิโนแวกอย่างต่อเนื่อง แนะนำให้ฉีดวัคซีนซิโนแวกหรือซิโนฟาร์มสามเข็มเพื่อป้องกันโควิดสายพันธุ์เดลต้าว่า "จะทำให้ภูมิต้านทานสูงเป็นน้อง ๆ ของไฟเซอร์" "เพียงพอในการป้องกันสายพันธุ์เดลตา" แม้จะยังไม่มีผลการวิจัยรองรับในขณะนั้น แต่ต่อมายงได้ออกมาปฏิเสธว่าตนไม่เคยพูดและข้อความดังกล่าวเป็นข่าวปลอม ปัจจุบันมีข้อมูลการเผยแพร่ในวารสารระดับนานาชาติ  สนับสนุนการขยายเวลาการฉีดวัคซีนของแอสตราเซเนกาเข็มที่สองออกไปเป็น 16 สัปดาห์ขัดกับคำแนะนำขององค์การอนามัยโลกซึ่งระบุระยะการฉีดระหว่างโดสแรกและโดสที่สองไว้ที่ 8–12 สัปดาห์ หรือเปิดเผยผลงานวิจัยที่มีขนาดตัวอย่างเพียง 2 รายจนเป็นที่ถกเถียงถึงความน่าเชื่อถือของงานวิจัยดังกล่าว มีการเสนอให้ลงชื่อถอดถอนออกจากการเป็นหัวหน้าศูนย์เชี่ยวชาญเฉพาะทางด้านไวรัสวิทยาคลินิก ในขณะเดียวกันก็มีการร่วมลงชื่อสนับสนุนให้กำลังใจมากมาย ในปัจจุบันยังคงดำรงตำแหน่งศาสตราจารย์ ระดับ ศ.11 หัวหน้าศูนย์เชี่ยวชาญเฉพาะทางด้านไวรัสวิทยาคลินิก
ความคิดเห็นส่วนตัวของเขาต่อโควิด-19 ตามที่ปรากฏในสื่อ เช่น โควิด-19 คงไม่รุนแรงไปกว่าไข้หวัดใหญ่ปี 2009, วัคซีนแบบเชื้อตายเช่นซิโนแวค มีความปลอดภัยว่าวัคซีนแบบ mRNA และอาจป้องกันไวรัสข้ามสายพันธุ์ได้ดีกว่า, วัคซีนซิโนแวคและแอสตราเซเนก้า สามารถป้องกันการเสียชีวิตจากโควิด-19 ได้ 100%, ฉีดวัคซีนยี่ห้อไหนก็ไม่ต่างกัน, วัคซีนเชื้อตายเป็นวัคซีนปูพื้นที่ดีกว่าชนิด mRNA, หรือการให้วัคซีนเชื้อตายร่วมกับวัคซีนชนิดอื่นอาจจะดีต่อไวรัสกลายพันธุ์
บทความของเขาบนวิกิพีเดียภาษาไทยถูกก่อกวนเพิ่มข้อมูลอ้างว่าเขาเป็น "เซลล์ขายวัคซีน Sinovac" ซึ่งต่อมาผู้ก่อเหตุถูกตำรวจจับกุมตัวในความผิดฐานหมิ่นประมาทโดยการโฆษณา ในเดือนธันวาคม มีข่าวว่าเขาแจ้งความให้ดำเนินคดีต่อผู้วิจารณ์วัคซีนสูตรไขว้บนแอพติ๊กต็อก
เครื่องราชอิสริยาภรณ์

พ.ศ. 2544 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2541 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2546 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2550 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขาแพทยศาสตร์
พ.ศ. 2547 –  เหรียญจักรพรรดิมาลา (ร.จ.พ.)
มัณฑนา โมรากุล

| มัณฑนา โมรากุล |
| --- | --- |
มัณฑนา โมรากุล
เกิด: เจริญ โมรากุล 30 มีนาคม พ.ศ. 2466 (101 ปี) บ้านสวนสุพรรณ อำเภอดุสิต จังหวัดพระนคร
ชื่ออื่น: แสงจำเริญ โมรากุล จุรี โมรากุล จำนรรค์ เครือสุวรรณ
อาชีพ: นักร้อง, นักแสดง
ปีปฏิบัติงาน: พ.ศ. 2478 – 2518 (40 ปี)
คู่สมรส: บุญยงค์ เกียรติวงศ์
บุตร: 4 คน
รางวัล: พ.ศ. 2552 – ศิลปินแห่งชาติ สาขาศิลปะการแสดง (ดนตรีไทยสากล-ขับร้อง)
มัณฑนา เกียรติวงศ์ เป็นชื่อรู้จักในนามเดิมคือ มัณฑนา โมรากุล แรกเกิดชื่อ "เจริญ โมรากุล" (เกิด 30 มีนาคม พ.ศ. 2466) เคยใช้นามแฝงในคณะละครว่า จำนรรจ์ เครือสุวรรณ เป็นอดีตนักร้องหญิงชาวไทยคนแรกของวงดนตรีกรมโฆษณาการ และเป็นนักร้องรุ่นแรกของวงดนตรีสุนทราภรณ์ที่ยังมีชีวิตอยู่และอายุมากที่สุด มัณฑนา โมรากุล ได้รับการยกย่องเชิดชูเกียรติจากสำนักงานคณะกรรมการวัฒนธรรมแห่งชาติ กระทรวงวัฒนธรรม ให้เป็น ศิลปินแห่งชาติ สาขาศิลปะการแสดง (ดนตรีไทยสากล - ขับร้อง) ประจำปี พ.ศ. 2552
ประวัติ

มัณฑนา เกิดเมื่อวันศุกร์ ขึ้น 14 ค่ำ เดือนห้า ปีกุน ตรงกับวันที่ 30 มีนาคม พ.ศ. 2466 (นับแบบใหม่) ที่บ้านสวนสุพรรณ ที่พำนักของเจ้าคุณพระประยุรวงศ์ (เจ้าคุณจอมมารดาแพ ในรัชกาลที่ 5) (เป็นที่ประทับตามพระนามพระเจ้าบรมวงศ์เธอ กรมขุนสุพรรณภาควดี) เป็นบุตรคนที่สี่ในจำนวนหกคนของหลวงสิริราชทรัพย์ (ชัย โมรากุล) (2439 - 2504) ข้าราชการกรมบัญชีกลางเชื้อสายจีน กับผัน โมรากุล (สกุลเดิม เครือสุวรรณ) ซึ่งเป็นครูละครในบ้านสวนสุพรรณ
ชื่อของมัณฑนานั้นมีการเปลี่ยนแปลงมาหลายครั้ง เมื่อแรกเกิดเป็นเวลาที่บิดาได้เลื่อนบรรดาศักดิ์จากขุนขึ้นเป็นหลวง เจ้าคุณพระประยุรวงศ์ จึงเมตตาตั้งชื่อให้ว่า "เจริญ" เพราะเกิดมาพร้อมกับความเจริญของบิดา ในช่วงหนึ่งได้มีโอกาสเล่นละครร่วมกับคณะบรรทมสินธุ์ของ พระยาอนิรุทธเทวา (หม่อมหลวงฟื้น พึ่งบุญ) ท่านจึงให้ชื่อสำหรับใช้เล่นละครว่า "แสงจำเริญ" และได้บันทึกแผ่นเสียงเพลงแรกชื่อเพลง "คนึงรัก" และเพลง "สร้อยไทรโยค" ร้องคู่กับ "แสงสม แสงยาคม" ในปี พ.ศ. 2478 ต่อมาได้ไปฝึกการขับร้องเพลงกับครูสกนธ์ มิตรานนท์ เมื่อ พ.ศ. 2482 จึงเปลี่ยนให้ชื่อเป็น จุรี และครั้งหลังสุดจอมพลแปลก พิบูลสงคราม ได้เปลี่ยนชื่อให้เป็น "มัณฑนา" เมื่อ พ.ศ. 2485
มัณฑนาได้ฝึกร้องเพลงครั้งแรกกับมิสแมคแคน ที่ในโบสถ์พระคริสต์ จังหวัดนครศรีธรรมราช  และเริ่มหัดร้องเพลงไทยเดิมกับครูเจอ บุรานนท์ (มารดาของสุลาลีวัลย์ สุวรรณทัต) ที่ในบ้านสวนสุพรรณ ภายหลังเกิดแรงบันดาลใจจากการขับร้องเพลงไทยสากลของ จำรัส สุวคนธ์ บวกกับมีความชื่นชอบในการขับร้องเพลงไทยสากลอยู่แล้ว จึงได้ฝึกขับร้องเพลงไทยสากลอย่างจริงจังจาก ครูสกนธ์ มิตรานนท์, ครูเวส สุนทรจามร และครูสริ ยงยุทธ รวมถึงฝึกฝนด้วยตนเอง
ด้านการศึกษา เข้ารับการศึกษาที่โรงเรียนเสาวภา แต่จบเพียงชั้นมัธยมปีที่ 2 เพราะฐานะทางบ้านไม่อำนวย จึงได้แต่หัดร้องเพลงกับครูสกนธ์ มิตรานนท์ และครูพิมพ์ พวงนาค โดยเล่นละครวิทยุกับคณะจารุกนกอยู่ระยะหนึ่ง จนมีโอกาสได้บันทึกเสียงเพลงไทยสากลเพลงที่ 4 ในปี พ.ศ. 2482 กับห้าง ต. เง็กชวน คือเพลง "น้ำเหนือบ่า" แต่งโดยครูพิมพ์ พวงนาค
การทำงาน

มัณฑนามีโอกาสขับร้องเพลงในงานวันประสูติของพระเจ้าวรวงศ์เธอ พระองค์เจ้าอาทิตย์ทิพอาภา ณ พระที่นั่งอัมพรสถาน พระราชวังดุสิต เมื่อวันที่ 24 กรกฎาคม พ.ศ. 2483 มัณฑนาจึงได้รับการชักชวนจาก พันตรีวิลาศ โอสถานนท์ อธิบดีกรมโฆษณาการในขณะนั้นให้ไปเป็นนักร้องของวงดนตรีโฆษณาการในวันถัดมา ซึ่งขณะนั้นมีอายุ 17 ปี จึงยังบรรจุเป็นข้าราชการไม่ได้ ต้องบรรจุในตำแหน่งพนักงานวิสามัญลูกจ้างก่อน จนมีอายุครบตามกำหนดจึงได้เลื่อนเป็นนักร้อง นับเป็นนักร้องหญิงคนแรกของวง
ในช่วงที่รับราชการในกรมโฆษณาการ มัณฑนาได้ขับร้องเพลงบันทึกแผ่นเสียงในเพลงปลุกใจ และเพลงพระราชนิพนธ์ รวมถึงเพลงไทยสากลประเภทต่างๆไว้เป็นจำนวนมากกว่า 200 เพลง มัณฑนามีโอกาสได้ขับร้องเพลงพระราชนิพนธ์ในเพลง เทวาพาคู่ฝัน และเพลง ดวงใจกับความรัก ถวายหน้าพระที่นั่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในงาน"บรมราชาภิเษกสมรส" ณ วังสระปทุม ในปี พ.ศ. 2493 ลักษณะการร้องของเธอเป็นนักร้องหญิงคนแรก ๆ ของประเทศไทย ที่นำการใช้ลูกคอแบบตะวันตกมาใช้ร้องในเพลงไทย เพื่อช่วยการร้องให้เกิดเสียงสูง เรียกว่า "เสียงสมอง" นอกจากนี้เธอยังได้รับหน้าที่เป็นโฆษกหญิงยุคแรกของกรมโฆษณาการ เธอเป็นสมาชิกของวงดนตรีกรมโฆษณาการ หรือ วงดนตรีสุนทราภรณ์ เป็นเวลา 10 ปี และได้ลาออกในปี พ.ศ. 2494 เพื่อสมรสกับนายบุญยงค์ เกียรติวงศ์ มีบุตร - ธิดารวมทั้งสิ้น 4 คน
หลังลาออกจากราชการ มัณฑนาได้ร่วมกับสามีทำกิจการสร้าง "โรงภาพยนตร์ศรีย่าน", "โรงภาพยนตร์ศรีพรสวรรค์" ท่าน้ำนนท์ จังหวัดนนทบุรี, "โรงภาพยนตร์ศรีพรานนก" ถนนพรานนก อำเภอบ้านช่างหล่อ จังหวัดกรุงเทพมหานคร จนเมื่อไฟไหม้โรงภาพยนตร์ครั้งใหญ่จึงได้เลิกกิจการไป และเธอยังได้สร้างภาพยนตร์หนึ่งเรื่องคือเรื่อง "มารรัก" ในปี พ.ศ. 2516 ซึ่งเธอเขียนบทประพันธ์เองและร่วมร้องเพลงประกอบด้วย ด้านการร้องเพลงเธอได้ร่วมงานร้องในรายการโทรทัศน์เป็นครั้งคราว จนถึง พ.ศ. 2518 จึงเลิกร้องเพลงอย่างถาวรด้วยเหตุผลทางสุขภาพ ปัจจุบันอยู่กับบุตรและธิดาที่บ้านพักย่านถนนพุทธมณฑลสาย 2 แต่ยังปรากฏตัวตามงานคอนเสิร์ตการกุศลบ้าง เช่น
คอนเสิร์ต "ดาวประดับฟ้า มัณฑนา โมรากุล" จัดขึ้น ณ ศูนย์วัฒนธรรมแห่งประเทศไทย เมื่อวันที่ 21 พฤษภาคม พ.ศ. 2538 ในโอกาสครบรอบ 72 ปี
คอนเสิร์ต "นิมิตใหม่ ใช่เพียงฝัน 80 ปีมัณฑนา โมรากุล" จัดโดยกรมศิลปากร ร่วมกับ กรมประชาสัมพันธ์ ณ โรงละครแห่งชาติ เมื่อวันที่ 16 พฤศจิกายน พ.ศ. 2546
คอนเสิร์ตการกุศล "ย้อนเวลากับมัณฑนา โมรากุล" เมื่อวันที่ 25 มีนาคม พ.ศ. 2550 ณ ศูนย์มานุษยวิทยาสิรินธร ในโอกาสครบรอบ 84 ปี
คอนเสิร์ต "ดาวประดับฟ้า มัณฑนา โมรากุล ศิลปินแห่งชาติ" จัดขึ้น ณ หอประชุมกรมประชาสัมพันธ์ เมื่อวันที่ 18 เมษายน พ.ศ. 2553 ในโอกาสได้รับการเชิดชูเกียรติเป็น ศิลปินแห่งชาติ สาขาศิลปะการแสดง (เพลงไทยสากล - ขับร้อง) ประจำปี พ.ศ. 2552 และมีอายุครบ 87 ปี
เกียรติยศ

ได้รับเลือกจากกระทรวงวัฒนธรรม ให้เป็นศิลปินแห่งชาติ สาขาศิลปะการแสดง (ดนตรีไทยสากล-ขับร้อง) ประจำปีพ.ศ. 2552  เมื่อวันที่ 7 มกราคม พ.ศ. 2553
ผลงาน > ขับร้อง

ดวงใจกับความรัก (เพลงพระราชนิพนธ์), เทวาพาคู่ฝัน (เพลงพระราชนิพนธ์), วังบัวบาน, สิ้นรักสิ้นสุข, บัวกลางบึง, รักเร่, เพชรบุรีแดนใจ, ดาวที่อับแสง, จุฬาตรีคูณ, ปรัชญาขี้เมา, สนต้องลม, วังน้ำวน, ปองใจรัก (คู่เอื้อ สุนทรสนาน), อาลัยลา, หนูเอย, เงาแห่งความหลัง (คู่วินัย จุลละบุษปะ), เมื่อไรจะให้พบ, กระต่ายโง่ (คู่วินัย จุลละบุษปะ), เพลงราตรี, สาริกาชมเดือน, เด่นดวงดาว, ผู้แพ้รัก, ดอกไม้กับแมลง, ดอกไม้ใกล้มือ, สวมหมวก, จันทน์กะพ้อร่วง, ถิ่นไทยงาม, ทางชีวิต, ดอกไม้ถิ่นไทยงาม, วัฒนธรรม, สวนครัว, งอนแต่งาม (คู่เอื้อ สุนทรสนาน), น้ำเหนือบ่า, สายลมครวญ, กล่อมดรุณ, ศาสนารัก, ผาเงอบ, ผีเสื้อยามเช้า, เย็นเย็น (คู่เพ็ญศรี พุ่มชูศรี), รอยรักรอยร้าว, ห้วงน้ำลึก, เหลือลืม, เหลืออาลัย, สาส์นรัก, ดำเนินทราย (คู่เอื้อ สุนทรสนาน), เธออยู่ไหน, เพลินเพลงค่ำ, สั่งรัก, ทางที่ต้องกลับ, ชีวิตหญิง, ภาษารัก (คู่ชวลี ช่วงวิทย์), หนองคาย (คู่สุปาณี พุกสมบุญ) เป็นต้น
ผลงาน > คำประพันธ์

มัณฑนา มีผลงานประพันธ์คำร้องของเพลง ดังต่อไปนี้
วาสนากระต่าย (เอื้อ สุนทรสนาน ขับร้อง เป็นหนึ่งในบรรดาเพลงโปรดของสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี)
ใจหนอใจ (จันทนา โอบายวาทย์ ขับร้อง)
รักมีกรรม (วินัย จุลละบุษปะ ขับร้อง)
เสียงดุเหว่า (มาริษา อมาตยกุล ขับร้อง)
ราตรีสุดท้าย (รวงทอง ทองลั่นธม ขับร้อง)
แสนห่วง (บุษยา รังสี ขับร้อง)
สุดคะนึง (มัณฑนา โมรากุล ขับร้อง)
เครื่องราชอิสริยาภรณ์

พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)
พ.ศ. 2553 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
"มัณฑนา โมรากุล" ในวัย 16 ปี พ.ศ. 2482
"มัณฑนา โมรากุล" (ศิลปินแห่งชาติ) บนหน้าปกแผ่นเสียงลองเพลย์ไทยบริษัท กมลสุโกศล จำกัด ที่รวมผลงานเพลงฮิตในปี พ.ศ. 2493 - 2495 มาผลิตเป็นแผ่นเสียงลองเพลย์ในปี พ.ศ. 2508 - 2509
ไข้ซิกา

| ไข้ซิกา (Zika fever) |
| --- | --- |
ชื่ออื่น: โรคไวรัสซิกา, ซิกา, การติดเชื้อไวรัสซิกา

ผื่นที่พบในผู้ป่วยไข้ซิกา
การออกเสียง: Zika /ˈziːkə/ 
สาขาวิชา: โรคติดเชื้อ
อาการ: ไข้, ตาแดง, ปวดข้อ, ปวดศีรษะ, ผื่น
ภาวะแทรกซ้อน: ภาวะหัวเล็กเกินในทารก (หากมารดาติดเชื้อระหว่างตั้งครรภ์, กลุ่มอาการกิลแลงบาร์เร
ระยะดำเนินโรค: น้อยกว่า 1 สัปดาห์
สาเหตุ: เชื้อไวรัสซิกา ส่วนใหญ่ติดผ่านพาหะคือยุง
วิธีวินิจฉัย: การตรวจเลือด ปัสสาวะ หรือน้ำลายเพื่อหาอาร์เอ็นเอของไวรัส หรือตรวจหาแอนติบอดีในเลือด
โรคอื่นที่คล้ายกัน: ชิคุนกุนยา, มาลาเรีย, ไข้เลือดออกเดงกี, โรคฉี่หนู, โรคหัด
การป้องกัน: การป้องกันไม่ให้ยุงกัด, ถุงยางอนามัย
การรักษา: การรักษาประคับประคอง
การเสียชีวิต: การติดเชื้อเฉียบพลันไม่ทำให้เสียชีวิต
ไข้ซิกา หรือโรคไวรัสซิกา เป็นโรคติดเชื้ออย่างหนึ่งเกิดจากเชื้อไวรัสซิกา ผู้ป่วยส่วนใหญ่ไม่มีอาการ หรือมีอาการเล็กน้อยคล้ายกับไข้เดงกี อาการมักคงอยู่ไม่เกินเจ็ดวัน โดยอาการเหล่านี้เช่น ไข้ ตาแดง ปวดข้อ ปวดหัว ผื่นแดง เป็นต้น ยังไม่มีรายงานว่ามีผู้ป่วยเสียชีวิตจากโรคนี้ ภาวะนี้สัมพันธ์กับการเกิดกลุ่มอาการกิลแลงบาร์เรอีกด้วย
ไข้ซิกาติดต่อผ่านทางการถูกยุง Aedes เช่น ยุงลาย กัด เป็นส่วนใหญ่ และยังอาจติดต่อผ่านทางการมีเพศสัมพันธ์และการถ่ายเลือดได้ด้วย เชื้ออาจติดต่อผ่านทางมารดาไปยังทารกและทำให้ทารกมีศีรษะเล็กได้ การวินิจฉัยทำได้โดยการตรวจหา RNA ของไวรัสในเลือด ปัสสาวะ หรือน้ำลายจากผู้ป่วย
การป้องกันทำได้โดยการลดโอกาสการถูกยุงกัดในพื้นที่ที่มีการระบาด ทำได้โดยการใช้สารไล่แมลง การปกคลุมร่างกาย การใช้มุ้ง และการกำจัดแหล่งเพาะพันธุ์ยุงเช่นในน้ำนิ่ง ปัจจุบันยังไม่มีวัคซีนที่ได้ผลดี บุคลากรทางสาธารณสุขเริ่มให้คำแนะนำแก่คู่สามีภรรยาในพื้นที่ระบาดว่าให้ชะลอการมีบุตรออกไปก่อน และแนะนำให้สตรีมีครรภ์งดการเดินทางไปยังพื้นที่ระบาด การรักษาทำได้ด้วยวิธีรักษาประคับประคอง ยังไม่มีการรักษาจำเพาะที่มีประโยชน์ ส่วนใหญ่ใช้ยาแก้ปวดลดไข้เข่นพาราเซตามอลเพื่อบรรเทาอาการ ส่วนใหญ่ไม่มีความจำเป็นต้องรับไว้รักษาในโรงพยาบาล
ไวรัสนี้ถูกแยกได้สำเร็จครั้งแรกเมื่อ ค.ศ. 1947 การระบาดในมนุษย์มีบันทึกไว้ครั้งแรกเมื่อ ค.ศ. 2007 ในสหพันธรัฐไมโครนีเซีย จนถึงมกราคม ค.ศ. 2016 มีการพบโรคนี้ในกว่า 20 พื้นที่ของสหรัฐอเมริกา นอกจากนี้ยังพบได้ในแอฟริกา เอเชีย และในเขตแปซิฟิก องค์การอนามัยโลกได้ประกาศให้การระบาดของโรคนี้เป็นหัวข้อฉุกเฉินนานาชาติทางสุขภาพเมื่อกุมภาพันธ์ ค.ศ. 2016 หลังจากมีการระบาดของโรคนี้ในประเทศบราซิลเมื่อ ค.ศ. 2015
อาการและอาการแสดง

ผู้ติดเชื้อส่วนใหญ่ไม่มีอาการหรือมีอาการเพียงเล็กน้อย อาการเหล่านี้ได้แก่ ไข้ ผื่น เยื่อบุตาอักเสบ (ตาแดง) ปวดกล้ามเนื้อ ปวดข้อ ปวดศีรษะ ซึ่งคล้ายคลึงกับอาการของไข้เดงกีหรือไข้ชิคุนกุนยา ปัจจุบันยังไม่มีข้อมูลของระยะฟักตัวที่แน่ชัด แต่เชื่อกันว่าอยู่ที่ประมาณ 2-7 วัน ผู้ป่วยจะมีอาการอยู่ประมาณ 5-7 วัน อาการเหล่านี้มักไม่เป็นมากถึงขั้นที่ทำให้ผู้ป่วยเดินทางไปโรงพยาบาล
เนื่องจากโรคนี้มีอาการคล้ายกับไข้เดงกี จึงมีความกังวลว่าผู้ป่วยอาจมีอาการเลือดออกผิดปกติในลักษณะเดียวกันได้ อย่างไรก็ดีมีรายงานผู้ป่วยที่มีอาการเช่นนี้เพียง 1 ราย โดยมีเลือดออกมากับน้ำอสุจิ
กลุ่มอาการกิลแลง-บาร์เร

พบว่าการติดเชื้อซิกามีความสัมพันธ์อย่างมากกับการเกิดกลุ่มอาการกิลแลง-บาร์เร ซึ่งเป็นอาการอ่อนแรงเฉียบพลันที่เกิดจากภาวะภูมิคุ้มกันตนเองไปทำลายเส้นประสาทส่วนปลาย จึงเกิดเป็นอาการอ่อนแรง แม้จะมีการพบว่ามีผู้ป่วยบางรายป่วยจากกลุ่มอาการกิลแลง-บาร์เรและติดเชื้อซิกาไปพร้อม ๆ กัน แต่ก็เป็นการยากที่จะพิสูจน์ว่าการติดไวรัสซิกาเป็นสาเหตุของกลุ่มอาการกิลแลง-บาร์เร หลายประเทศที่มีการระบาดของไวรัสซิการายงานว่ามีจำนวนผู้ป่วยกลุ่มอาการกิลแลง-บาร์เรเพิ่มขึ้น ตัวอย่างเช่นในการระบาดของไวรัสซิกาในเฟรนช์โปลินีเซียเมื่อ ค.ศ. 2013-2014 มีรายงานผู้ป่วยกลุ่มอาการกิลแลง-บาร์เร 42 ราย ในระยะเวลา 3 เดือน สูงกว่าที่พบในภาวะปกติ โดยพบเพียง 3-10 รายต่อปี
กลุ่มอาการกิลแลง-บาร์เร > ระหว่างการตั้งครรภ์

เชื่อกันว่าโรคนี้สามารถถ่ายทอดจากมารดาไปยังทารกในครรภ์ได้ และทำให้ทารกมีศีรษะเล็ก อย่างไรก็ดีกรณีเช่นนี้ยังมีรายงานตีพิมพ์ไม่มากนัก
พฤศจิกายน 2558 กระทรวงสาธารณสุขบราซิลรายงานว่าตรวจพบความสัมพันธ์ระหว่างไวรัสซิกากับการเกิดภาวะศีรษะเล็กในทารกแรกเกิดในตะวันออกเฉียงเหนือของบราซิล อ้างอิงจากกรณีผู้ป่วยทารกสองรายที่มีภาวะศีรษะเล็กรุนแรง และผลการตรวจเจาะน้ำคร่ำพบมีไวรัสซิกาในน้ำคร่ำ รายงานเมื่อ 5 มกราคม 2559 ระบุว่าผลการตรวจอัลตราซาวนด์ทารกสองรายนี้พบว่ามีศีรษะเล็กจากการที่เนื้อสมองบางส่วนถูกทำลาย ในจำนวนนี้หนึ่งรายพบมีแคลเซียมจับในตาและมีตาเล็กด้วย กระทรวงฯ ของบราซิลได้รายงานยืนยันในเวลาต่อมาว่ากรณีที่เคยมีข้อสังเกตถึงความสัมพันธ์ระหว่างการติดเชื้อซิกาและการเกิดทารกมีศีรษะเล็กนั้นมีความสัมพันธ์กันจริง โดยตรวจพบผู้ป่วยทารกแรกเกิดมีศีรษะเล็ก 2,400 รายในประเทศใน พ.ศ. 2558 นับจนถึง 12 ธันวาคม และเสียชีวิต 29 ราย
สาเหตุ > แหล่งสะสมเชื้อ

ไวรัสซิกาเป็นไวรัสในกลุ่มฟลาวิไวรัสซึ่งติดต่อโดยมียุงเป็นพาหะ มีความใกล้เคียงกับไวรัสเดงกีที่ทำให้เกิดโรคไข้เลือดออก เชื้อนี้มียุงเป็นพาหะ แต่สัตว์ที่เป็นแหล่งกักเก็บเชื้อนั้นยังไม่เป็นที่ทราบแน่ชัด ทราบเพียงแต่ว่ามีการค้นพบหลักฐานทางวิทยาอิมมูนในลิงและสัตว์ฟันแทะในแอฟริกาตะวันตก
สาเหตุ > การติดต่อ

โรคนี้ติดต่อผ่านการถูกยุงในจีนัส Aedes (เช่น ยุงลายบ้าน Aedes aegypti) ที่มีเชื้อกัด นอกจากนี้ยังพบเชื้อนี้ในยุงอื่นๆ เช่น Aedes africanus, Aedes apicoargenteus, Aedes luteocephalus, Aedes albopictus, Aedes vittatus, และ Aedes furcifer การระบาดที่เกาะแยพเมื่อ ค.ศ. 2007 เกิดโดยมียุง Aedes hensilli เป็นพาหะ ในขณะที่การระบาดในเฟรนช์โพลินิเซียเมื่อ ค.ศ. 2013 เกิดโดยมียุง Aedes polynesiensis เป็นพาหะ
แหล่งข้อมูลอื่น

| --- | --- |
การจำแนกโรค: DICD-10: U06 ICD-9-CM: 066.3 DiseasesDB: 36480
ทรัพยากรภายนอก: MedlinePlus: 007666
ผื่นที่แขนของผู้ป่วย
Microcephaly